اوکراین, اوشبو اولکه گه باسیب کیرگن روس اردوسی دن 5 مینگ 710 نفر حربی نینگ اولگن لیگی نی معلوم قیلدی.
اوکراین قوراللی کوچ لری قوماندان لیگی, روس اردوسی نینگ سونگگی 5 کونده گی تلفاتی حقیده بیانات بیردی.
بیاناتده, اوکراین گه باسیب کیرگن روس اردوسی دن 5 مینگ 710 حربی نینگ اولگن لیگی و 200 حربی نینگ ایسه اسیر آلینگن لیگی بیلدیریلدی.
سونگگی 5 کونده اوکراین اردوسی نینگ روسیه گه عاید 29 اوچاق و 29 هلیکوپتر نی اوریب توشیرگن لیگی, 198 تانک, 846 زرهی واسطه, 77 توپ و 2 کیمه نی یوق قیلگن لیگی گه دقت قره تیلدی.
روس اردوسی نینگ عینی دمده 24 راکت تیزیمی, 305 موتر, 60 تانکر, 7 هوا مدافعه تیزیمی و 3 اوچووچیسیز اوچاق نی قولدن بیریب قویگن لیگی بیلدیریلگن بیاناتده, بو رقم لرگه آلیب باریلیاتگن تدقیقات لردن قولگه کیریتیله دیگن معلومات لر نینگ کیریتیلمه گن لیگی بیلدیریلدی.
روس اردوسی 24- فبروری ده اوکراین گه هجوم قیله باشله گن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
